ಕೆಪಿಸಿಸಿ ಅಧ್ಯಕ್ಷ ಡಿಕೆಶಿಗೆ ಸಚಿವ ಅಶೋಕ್ ಟಾಂಗ್ : ಆರ್ ಆರ್ ನಗರದಲ್ಲಿ ಬಂಡೆ ಪುಡಿ ಪುಡಿ, ಕನಕಪುರದ ಕಲ್ಲಿನ ಆಟ ಇಲ್ಲಿ ನಡೆಯಲ್ಲ..! ಬೆಂಗಳೂರು : ಉಪ ಚುನಾವಣೆಯ ಕಾವು ಏರುತ್ತಿದ್ದಂತೆ ನಾಯಕ ಹೇಳಿಕೆಗಳು ಜಿದ್ದಾ ಜಿದ್ದಿ ಜೋರಾಗಿದೆ. ಮಾಜಿ ಶಾಸಕ ಮುನಿರತ್ನಗೆ ರಾಜರಾಜೇಶ್ವರಿ ನಗರ ವಿಧಾನಸಭಾ ಕ್ಷೇತ್ರದ ಬಿಜೆಪಿ ಟಿಕೆಟ್ ಖಚಿತ ಆಗುತ್ತಿದ್ದಂತೆಯೇ ಬಿಜೆಪಿ ಪಕ್ಷದ ಪ್ರಮುಖ ನಾಗಕರು ಚುನಾವಣಾ ರಣ ಕಣಕ್ಕೆ ಇಳಿದಿದ್ದಾರೆ. ಇದರ ಹಿನ್ನೆಲೆ ಸಚಿವ ಆರ್ ಅಶೋಕ್ ಕೆಪಿಸಿಸಿ ಅಧ್ಯಕ್ಷ ಡಿ ಕೆ ಶಿವಕುಮಾರ್ ಹೆಸರೇಳದೇ ಟಾಂಗ್ ಕೊಟ್ಟಿದ್ದು, ಆರ್ ಆರ್ ನಗರದಲ್ಲಿ ಕಲ್ಲಿನ ಆಟ ನಡೆಯಲ್ಲ, ಬಂಡೆ ಪುಡಿ ಪುಡಿಯಾಗಲಿದೆ ಎಂದಿದ್ದಾರೆ. ಬಿಜೆಪಿ ಅಭ್ಯರ್ಥಿ ಮುನಿರತ್ನ ನಾಮಪತ್ರ ಸಲ್ಲಿಕೆಯ ನಂತರ ಮಾಧ್ಯಮದವರೊಂದಿಗೆ ಮಾತ್ರ ನಾಡಿದ ಸಚಿವ ಅಶೋಕ್ ಕಲ್ಲಿನ ಆಟ ಕನಕಪುದಲ್ಲಿ ಮಾತ್ರ, ಆರ್ ಆರ್ ನಗರದಲ್ಲಿ ನಡೆಯಲ್ಲ, ಇಲ್ಲಿ ಕಾಂಗ್ರೇಸ್ ಅಭ್ಯರ್ಥಿಗಳ ಕೊರತೆ ಇದೆ. ಆದ್ದರಿಂದ ಹನುಮಂತರಾಯಪ್ಪ ಅವರ ಮಗಳನ್ನು ಕರೆತಂದು ನಿಲ್ಲಿಸಿದ್ದಾರೆ ಎಂದರು. ಬಿಜೆಪಿ ಸರ್ಕಾರ ರಚನೆಯಲ್ಲಿ ಮುನಿರತ್ನ ಅವರ ಪಾತ್ರವು ಇದೆ. ಅವರನ್ನು ಗೆಲ್ಲಿಸಿಕೊಂಡು ಬರುವುದು ನಮ್ಮ ಜವಾಬ್ದಾರಿ. ಆರ್ ಆರ್ ನಗರದಲ್ಲಿ ಬಿಜೆಪಿಗೆ ಗೆಲುವು ಖಚಿತ ಎಂದು ವಿಶ್ವಾಸ ವ್ಯಕ್ತಪಡಿಸಿದರು.